CELEX: C2006/036/17
Language: lv
Date: 2006-02-11 00:00:00
Title: Tiesas spriedums (piektā palāta)  2005. gada 24. novembrī  lietā C-136/04 (Bundesfinanzhof lūgums sniegt prejudiciālu nolēmumu) Deutsches Milch-Kontor GmbH pret Hauptzollamt Hamburg-Jonas (Eksporta kompensācijas — Regulas (EEK) Nr. 804/68, 1706/89 un 3445/89 — Pārstrādāšanai trešajā valstī paredzēti sieri)

11.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 36/10
            
         
      TIESAS SPRIEDUMS
   
   (piektā palāta)
   2005. gada 24. novembrī
   lietā C-136/04 (Bundesfinanzhof lūgums sniegt prejudiciālu nolēmumu) Deutsches Milch-Kontor GmbH pret Hauptzollamt Hamburg-Jonas (1)
   
   (Eksporta kompensācijas - Regulas (EEK) Nr. 804/68, 1706/89 un 3445/89 - Pārstrādāšanai trešajā valstī paredzēti sieri)
   (2006/C 36/17)
   tiesvedības valoda — vācu
   Lietā C-136/04 par lūgumu sniegt prejudiciālu nolēmumu atbilstoši EKL 234. pantam, ko Bundesfinanzhof (Vācija) iesniedza ar lēmumu, kas pieņemts 2004. gada 3. februārī un kas Tiesā reģistrēts 2004. gada 15. martā, tiesvedībā Deutsches Milch-Kontor GmbH pret Hauptzollamt Hamburg-Jonas, Tiesa (piektā palāta) šādā sastāvā: palātas priekšsēdētājs J. Makarčiks [J. Makarczyk], tiesneši R. Šintgens [R. Schintgen] un R. Silva de Lapuerta [R. Silva de Lapuerta] (referente), ģenerāladvokāts M. Pojarešs Maduru [M. Poiares Maduro], sekretārs B. Fileps [B. Fülöp], administrators, 2005. gada 24. novembrī ir pasludinājusi spriedumu, kura rezolutīvā daļa ir šāda:
   Uz 1990. gadā eksportētajiem sieriem, kuri pēc to īpašībām ir paredzēti pārstrādei trešajā valstī, var attiekties eksporta kompensācija saskaņā ar 17. panta 1. punktu Padomes 1968. gada 27. jūnija Regulā (EEK) Nr. 804/68 par piena un piena produktu tirgu kopīgo organizāciju, kas grozīta ar Padomes 1987. gada 22. decembra Regulu (EEK) Nr. 3904/87, ar nosacījumu, ka, ņemot vērā to veidu un sastāvu, tie tiek klasificēti vienā no Komisijas 1989. gada 15. jūnija Regulas (EEK) Nr. 1706/89 attiecībā uz piena produktiem pielikumā iekļautajiem produktu kodiem atbilstoši lauksaimniecības produktu nomenklatūrai eksporta kompensācijām, kas pievienota Komisijas 1989. gada 15. novembra Regulai (EEK) Nr. 3445/89, ar kuru izveidota lauksaimniecības produktu nomenklatūras eksporta kompensācijām galīgā versija, kas piemērojama no 1990. gada 1. janvāra.
   
      (1)  OV C 118, 30.04.2004.